User talk:နှင်းရည်

မုစလိန္ဒာရေအိုင်ကြီးသည် အိန္ဒိယနိုင်ငံ ဗုဒ္ဒဂါယာတွင် တည်ရှိသည်။ ‌ရှေးအခါက နဂါးတို့ကျက်စားရာရေအိုင်ကြီးဖြစ်ပြီး ဘုရားရှင်လက်ထက်တော်၌ ဤရေအိုင်တွင် မုလိစန္ဒာနဂါးမင်းနေထိုင်လေသည်။ အခါတစ်ပါး၌ ဘုရားရှင်သည် မုစလိန္ဒာရေအိုင်ကြီးအနီးတွင်ရှိသောကျည်းပင်ရင်းသို့ ကြွရောက်သီတင်းသုံးစဉ် အခါမဲ့မိုးကြီး (ရာသီချိန်ခါမဟုတ်ရွာသောမိုး။ စင်္ကြာမင်းလောင်းပေါ်သောအခါ/ဘုရား‌လောင်းဘုရားအဖြစ်ကိုရသောအခါတွင်ရွာလေ့ရှိသည်) က (၇) ရက်တိုင်တိုင် သည်းထန်စွာရွာသွန်းတော့သည်။ ထိုအခါရေအိုင်ကြီးတွင်နေထိုင်သော မုစလိန္ဒာနဂါးမင်းသည် မြတ်စွာဘုရားရှင်ကို အလုပ်အကျွေးပြုရန် အခွင့်ကြုံပြီဟုတွေးကာ အခြားတစ်ပါးသော အကာအရံများဖန်းဆင်းမနေတော့ဘဲ ဘုရားရှင်ကိုမိမိန္ဓာဖြင့် ရစ်ပါတ်အုပ်မိုးကာ ပြင်းထန်သောမိုးသီးမိုးပေါက်များထံမှ (၇) ရက်ပါတ်လုံး ကာကွယ်ပူဇော်လေသည်။ ဘုရားရှင်သည် နဂါးမင်း၏အကာအကွယ်ကြောင့် (၇) ရက်လုံး ဂန္ဓကုဋိတိုက်တော်အတွင်းသီတင်းသုံးရသကဲ့သို့ လုံခြုံမှုကိုရ၏။ (၇) ရက်ပြည့်မြောက်၍ မိုးလေကင်းစင်သောအခါ နဂါးမင်းသည်လူယောင်ဖန်ဆင်းလျက် ဘုရားရှင်၏‌ရှေ့တော်တွင်လက်အုပ်ချီ၍နေလေသည်။ ထိုအခါ မြတ်စွာဘုရား မိမိအပေါ်ကျေးဇူးပြုဖူးသောနဂါးမင်းအား ကျေးဇူးဆပ်ရန် သုခေါဝိဝေကာ တုဋ္ဌသ အစချီသော ဉဒါန်းစကားများဖြင့်ချီးမြင့်လေသည်။ ဤသည်ကိုအစွဲပြု၍ နှောင်းလူတို့သည် ဘုရားတည်သောအခါ နဂါးရုံဘုရားကိုတည်ထားကိုးကွယ်ကြလေသည်။